
Cuxn nuper a tribus disciplinae nostrae Alumnij, ornatissimis optimaeque spei ju- 
venibns rogatus essem, ut, daU sibi pubUce, quod dicitur, Scholae magistrisque 
valedicendi potestate, ejus diei sollemnitatem more apud nos recepto indicerem; 
tanto minus committendum esse puUvi, ut eorum precibns honestaeque laudis cupi- 
ditati defuisse viderer, quo magis mihi semper liberali omnis virtutis bonarumque 
artium amore probati fuerunt Cogitanti autem mihi de argumento, quod huic 
scriptioni subjicerem, non alienum visum est de controverso quodam loco Satira- 
lum Horatianarum, quas discipulis per hujus semestris scholas interpretatus sum, 
copiosius disserere. Qua quidem ratione me effecturum esse spero, ut uberior haec 
et doctior, quam quae in scbolis institui possit, loci per se gravis lectuque jucundi 
enarratio cum omnibus, quos auditores habebam, fructuosior rcddatur, tnm etiam 
juvenibus illis, ex nostro discedentibus contubernio, haud ingratum sit maneatque 
Lectionum Venusinamm mearum ftytjitocvvov. Atque haec una fere esse potest hujus 
libelli in summa temporis brevitate exarati vel laus vel utilitas ! 

Pulcberrimis Horatii carminibus dubitari nequit quin Libri L Satira tertia 
adnumeranda sit: in qua ille ab Hermogene Tigellio Sardo, obtrecUtore suo nuper 
mortuo, cujus levitatem et mirabilem in dictis factisque incoosUntiam vividis colo- 
ribus describit, festiva irrisione exorsus ad pessimam istam et maxime vulgnrem ho- 

minuin consuetudinem traosit, qua aliorum vitia vel levissima fastidiosius notent, in 
suis autem eisque gravissimis conniveant. Et, allato exemplo Maenii, qui non di- 
dicerat respicere ignoto pendentia tergo , pergit v. 24. : 

Stultus et improbus hic amor est dignusque notari. 
Cum tua pervideas ocutis mala Uppus inunctis, 
Cur in amicorum vitiis tam cernis acutum, 
Ovam aut aquila aut serpens Epidaurius? At tibi contra 
Evenit, inquirant vitia ut tua rursus et illi. 
Iracundior est paullo: minus aptus acutis 
Naribus horum hominum; ridcri possit eo quod 
Rusticius tonso toga defiuit, et male laxus 
In pede calceus haeret. At est bonus, ut metior vir 
Non alius quisquam; at tibi amicusi at ingenium ingens 
Inculto latet hoc sub corpore. 
Priusquarn de huius lod sententia ac consilio explicatius n me dicatur , de sio- 
gulii verbis necesse est praemittantur ea quae in rem faciunt, partim a me partim ab 
aliis observata. Et primum quidem in Vers. 05. et emendando et explicando unice 
probandarn censeo Jahnii rationem, quam etiam Kirchnerus bene expressit: 
Wejm du das eigene Schlecht triefaugig, die Wimpem bebalsamt, 
Musterst, warum denn btickst du so scluirf in den IHangeln der Freunde, 
Gleich wie Adler und gleich Epidaurisclien ScJdangen? 
Nam mala h. 1. opponuntur vitiis, ut in notissima iUa fabula Phaedri Libr. IV. ia t 
Peras imposuit Jupitcr wbis duass 
Propriis repletam vitiis post tcrgum dedit, 
1 Atieius ante pectus suspendit gravem. 

Hac re videre nostra mala non possumus; 
Atii simul detinquunt, censores sumus. 
Caeterum verba pariter ac sententiam Horatii illustrat locus Ciceronis de Offic 
Libr. 1. c. 4 1, i t»fV* enim, nescio quomodo, ut magis in atiis cemamus, quam in no- 
bistnetipsis , si quid detinquitur." Horatius enim a vers. 29. sqq., quos etiam me- 
liore interductu ditucidare studuimus, speciatim carpit fastidiosam irrisionem eorum, 
qui, si quid observaut in aliorum cultu habituque, quod dcdeceat, id statim in< 

sectantur et subsannant. Jatn vero rem exemplo atiqno illustraturus, amicns, h> 
quit, paullo iracundior est: uhi iracundus non tam cupidus est puniendi doloria, 
zornmutJtig, quam irritdbilis, ooyUiog, reizbar, empfindUeJu Inde atiquoties cum vv. 
morosus, dijficilis, stomaxJtosus conjungitur: vid. Gccr. d. Orat. Libr. L c 51., de 
Senect. c. 18-, Brut. c 70. Quoniam igitur facile irritari potest ille, a Poeta dicitur 
esse minus aptus acutis naribus horum Junninums quae verba mirabile dictu quanto- 
pere calumniatits sit Bentlejus. Non vacat singula Viri eximii ludibria dicam an 
commenta, bic excutere. Acron Scboliastes refert, esse, qui illa verba sic expo- 
nant: „llabet aliqua vitia sc. amicus, ita ut iracundior sit, ne possit deridentium ur- 
banitatem, quae tunc maxime exercetur, sustinere: praestat etiam de se ridauli ma- 
teriatn, quod rusttcius tonsus sit** etc Recte: nam tmvibus labrisque derisum, con- 
temptum et fastidinm significari solere, auctor est Quintilianus InsL Or. Libr. XI. 
c 3. §. qo. Nares appellantur h. I. acutae, quo magis istorum hominum acumen 
indagandi notantlique aliorum in cultu vestituque negligentiam indicetur. Sunt enim 
narcs, acutaei. q. emunctae, sagaciter odorantes: inde ab Horatio Libr. L Sar, 4. v. 8* 
Lucilius emunctae naris fuisse dicitur, utqui acute obscrvaret hominum mores eosque 
in Satiris vere exprimeret. Eis opponuntur obesae nares, quae translate dicuntur 
Epod. XII. v. 5. ibiq. v. Mitscherlich. T. II. p. 579. sq. Haec translatio fluxit ex 
iroitatione Graecorum, quibus xoqv^o, /<i5fcr, fiUrra, Uuq>os stuporis indicia sunt, no- 
tante Ruhnkenio ad Timaei Lexic p. 165. His igitur verbis lepide depingitur fivxrr r 
pwubg eorum hominum, qui, si quid indecori et rustici in aliquo horoine ejusque 
vestitu est, id odorantur, acute observant et urbane derident. Ejusmodi hominibus 
utique minus aptus est is, qui paullo iracundior non patienter fert istiusmodi fasti- 
dium et derisum. Quam quidem verborum illorum interpretationem egregie confir- 
mant, ut jam Acron vidit, ea , quae sequuntur. Habet ntique, pergit Poeta 
v. 30., paullo/iraaindior ille amicus, quo acutas bominum ttares offendat et ridendi 
ludiftcandique materiam praebeat: est enim rusticius tonsus h. e. ab inaequali cura- 
tus tonsore, qui imperite capillos totonderat. Romanos autem tonsurae magnam 
curam impendisse, docuit Boettigerus in Sabina p. 330. sqq. Porro illi amico toga 
defluit h. c parum apte composita est. Apud Graecos ad evoxtjuoovvijr inprimis per- 
tinebat to emd^ta arapaUeo&ai et ot' oQioxeoa dm/taXXeo9at ittattov, uti, post Casan- 
bonum ad Theophrasti Char. IV. p. 50. sq., pulchre ostendit Boetttgerus in GriecJt. 

Vasengem. L s. p. 54* »q- et ih Sabiiw p. 593. NoUtu dignus est locus Athenaei 
Libr. I. c. 38- p. 21. C. et Tom. I. p. 78. Schw. tu*X* di avrols *ai xov xoouitas iva- 
laupavetv tfjv ioSjta- *ai tovs ufj tovto notovvtas to*umor: in quo pariter atqne apud 
Poetam Yenusinum acutis homines narihus commemoratos invenimus, Cfui alios de- 
coris in amictu negligentes irrisui haberent. Non minus Romani in superinjicienda 
toga eaque componenda diligentissimi erant, inprimis oratores, teste Quintiliano Inst- 
Or. Libr. XI. c. 3. 157. sqq. , eoque nomine Q. Hortensiutn nobilitatum fuisse, tra- 
dit Macrobius Saturn. Libr. IL c 9. p. 380. Z. cl. Gierig. ad Plinii Libr. IX. Epist 
3. §. 2. Denique ille amicus , ait Horatius , decori indiligens etiam in eo est, quod 
ei calceus laxus in pede inale haeret sive quod ei pes vugus in laxa pelle natat, ut 
mea faciam verba Ovidii A. A. v. 5-6*., quocum apposite comparatur locus Aristo- 
phanis Equitt. v. 321. D. rtoiv yap tlvat nto-/aaT t atv , Zvtov Iv raJg lupaoiv. Atqui apud 
veteres indicium ayootxias fuisse fttiju tov nodog ta vnodr^uata tpootiv, attestatur Theo- 
phrastus Char. IV. ibiq. Casaubonus p. 49. Concedit igitur Horatius, tria in illo 
amico esse, quae rideri possint, secutus ea in re communem Romanorum sensum et 
morem: nam quod Quintilianus de oratore scribit, et togam, et calceum, et capil- 
lum, tam nimia cura, quam negligentia, reprehendenda esse, id dubitari non potest 
quin in honestissimo quoque viro observatum fuerit. 

Proposita hac hominis indecori et subrustici imagine, Horatius sic argumenta- 
tur: quamquam unus ex amicis ita, ut dixi, negligens est tov tvoxiuovtiv , et eam 
ob causam in hellorum quorundum hominum reprehensionem urbanamque cavilla* 
tionem incurrit; tamen, praesertim si haec externa vitia internis compensat bonis, 
non est quod in ejusmodi minutiis levibusque vitiis acutius cernas et cum riau of- 
fendaris. Est autem ille, qui tibi propter cultus vestitusque incuriam displicet 
risumcjue praebet, vir si quis alius bonus, et tibi amicus et uigenium ittgens sub 
hoc corpore inculto latct. Ergo ignosces levibus ejns vitiis, neque offensus indecenti, 
quo in publicum prodire solet amictu, irrisione eum et cavillatione laedes, sed po- 
tius temetipsum excuties v. 55«, 

num qua tibi vitiorum insevcrit olim 

Natura, aut etiam consuetudo mala. 

Scripta haec esse in istius aetatis homines fdoxai.).iamota$, in aprico est. At- 
que ego, omnibus rerum momentis cum cura pensitatis, sine ulla dubitatione paene 

affirmaverim , Horatii haec scribentis animo obversatum esse Maecenatem , diligen- 
tissimum extemi in amicis habitus observatorem et castigatorem perurbanum. Quid 
enim? Nonne ille civitatis princeps, ipse nimio cuttu diffluens eoque nomine tum 
famosus, multis annis post, quam haec scripta aunt, Poetam Venusinum, suum jam 
familiarem et convictorem , item tamen in comendo capite incuriosum et evaxrjioavt^s 
istius negligentiorem ridere solebat? Ejus rei testem babemus ipsum Horatium in 
Libri I. Epistota prima ad Maecenatem v. 94. : 

Si curatus inaequali tonsore capillos 
Occurro , rides: si forte subucula pexae 
Trita subest tunicae, vel si toga dissidet itnpar t 
Mdcs t 

* 

ad quem locum de vita moribusque Maecenatis ejusque curo Horatio necessitudine 
docte et pertjuam scite disseruit Obbarius in: Des Q. Horatius Flaccus erstcr Drief 
des ersten JBuches (Rudolst. igs2.) p. 80. sq. Atque huic conjecturae meae tautum 
abeat ut tempus rcrumque ordo rcpugnent, eam ut eximie stabiliant. Tametsi enim 
Horatius eo, quo Satiram tertiam composuit, tempore Maecenatis familiaribus non- 
dum adscriptus erat, tamen per Virgilium et Varium scire poterat, quae esset pa- 
troni istius vita domesticn , qui convictus et qui familiarium ejus mores. Inter hos 
autero Maecenatis convictores quis veri dissimile esse dicat fuisse homines, qui, suum 
pntronum, top ^tknxaXlbimoT^r, imitantes, si quem ex suo grege parum diligentam 
tn cultu vestituque animadverterant, eum vel urbane vel salse dictis vellicarent et 
ludiQcarentur? Ipse igitur Maecenas ejusque convictores, in quibus Sannentum quo- 
que scurram fuisse novimus ex Libri I. Sat. 5. v. 53. sqq. , sunt isti acutis naribus 
homines, quos Horatio hic ob oculos versatos esse arbitror. Sed longius conjectando 
progredior. Sicut isti homines non inventi excogitatique sunt Poetae ingenio, sed 
ex rerum natura sumpti et in scenam producti, ita illum quoque hominem, quem 
iracundiorem ideoque minus aptum acutis istorum naribus esse dicit, conGctum et 
exempli loco propositum esse nego. Fuit haud dubie unus cx Maecenatis convicto- 
ribus, qui, cum soluti sui cultus insectationes ludificationesque ferre nollet, apud 
istos iracundior audiebat et hominum bellorum congressibus minus aptus censcbatur. 
Sed idem fuerit necesse est etiam ex eis, quibuscum familiaritate, amidtia et offi- 

ciorum necessitudine ipse Horatius conjunctus erat, alioquin omne fere totiiu loci 
acuinen perit ac virtus. 

Haec si quis sine cupidiute secum reputaverit, minus, credo, dubiubit fidem 
habere Scholiastis, qui hoininis, quem hic Horatius depingit, imaginem ad P. Vvt> 
gilium Maronem referunt, Nam Acron ad v. 31.; „//ic dicitur pulsare Hrgilium, 
qui iudecori et corporis et habitus fuit." Ihidem Scholiastes Cruq. : „de VirgUio hoc 
dictum csse voltmt, quod Jlucret (ita leg. pro fluebat,) semjter ejus toga, non bene 
cotnposita, et uteretur imperito tonsore." Idcm ad v. 33. : „Iterum haec ad Virgi- 
lium referuntur, qui habitus erat incompositi: haec aulem (sc animi candor et inge- 
nium ingens) in inculto corpore cclantur, quia non facile putat aliquis, eian esse 
aut bonum aut sapientem, qui male vestitur." Haec recte jam Heindorfius negat cx 
vano hausta esse, et procul dubio plures alii exstittssent ejus sententiae fantores, 
si persuaderc sibi potuissent, Horatium tam durum atque inhumanuin fuitse, ut 
amicissimo suo Virgilio publice illuderet. Quibus scrupulum istum ac dubitationem 
utique vereor ut eximara illis verbis, quae aperte de se intellecta esse voluit Hora- 
tius Libr. I. Sat. 4. v. 34. sq. : 

Foeman habet in cornu, longe fuge: dummodo risum 
Excutiat sibi, non Idc cuiquam parcet amico. 
At, melius perspecta illius loci ratione, non difficile erit intellectu, Horatium prae- 
clare ibi consuluisse amici sui rebus atque existimationL Inepte enim Acron usus 
est pulsandi verbo, quod multis fraudi fuisse credo. Id igitur agamus, ut antiqui- 
tatis vestigia quamvis tenuia persecuti Scholiastarum fidem idoneis argumentis ad- 
struamus, eique quantam possumus maximam probahilitatis commendationem conci- 
liemus. Ea enim sola in tanta testium paucitate et quaeri potest et exspectari. 

Jam primum Donatus in Vit. Virgilii c. V. $. \q. „Corpore, inquit, et statura 
fuit grandi, aquilo colore , facie rusticana, valetudine varia." Etsi nihil quidem hic 
de cultu ac vestitu Yirgilii commemoratum legimus, Umen Hotatii Scholiastis haud exi- 
guum inde accedit praesidium. Nam cum ille rure esset oriundus parentemque ha- 
beret agricolam, non mirum est, si rusticitatis quaedam labes moribus ejus ac cuW 
tui adspcrsa hacreret, eaque illo, quo Horatius haec scripsit, tempore nondum de» 
tersa esset politissimi Maecenatis ejusque sodalium consuetudine ac convictu, quo 
nuperrime demum frui coeperat. Horatius enim hanc Satiram composuit per hiemem 

anni U. C. 7$£>) Virgiliiim autem non ante annum U. C 714« in Maecenati* farni- 
hariutem venisse, peracnte observavit Jahnius in Introduct. in Virgil. p. XV. Adde^ 
Virgilium non magna, sed, ut Donatus ait, grandi fuissc statura. Quid igitur veri- 
simiHus, quam in omni ejus gestu et habitu et fuisse et fortasse per totam vitam 
mansisse ruris quaedam vestigia? Ad hanc corporis vnsti atque inhabilis molem ac- 
cessit facies ruaticana et sole perusta aquilum referens colorem. Haec rusticae originis 
vitaeque indicia qnid obstat quo minus suspicemur offendisse acuUs nares Maecenatis 
ejusqua convictorum? Quid magis est credibile, quam bellos istos ac dicaces homines 
cum hoc ruris Andini longurione varios agiusse jocos, et cultui ejus in summa, quae 
ingenti ejus ingenio tribueretur, admiratione nonnumquam illusisse? Neque tamen 
dixerim, Poetam Mantnanum rus oluisse. Putide enim, ne quid gravius dicam, Ges- 
nerua h. L respici ab Horatio putat ad illuviem aliquam corporis et foetorem, quem 
ferre non possint acutae nares! Quis non videt, bieuhum corpus, sub quo ingens 
rngenuim lateat, ex mente Horatii non esse corpus situ, squalore ct sordibus opple- 
rum, sed toga parum composiu indutum atque inhabile? Et quod Heynius ad Dona- 
tum I. c. refert, Virgilium facie subrustica exhiberi inter signa Palatii Capitolini ap. 
Dom. de Rubeis (Rossi Raccolta di Slatue avtichc n. XXII.); id minoris hac in caussa 
ponderis esse puto, qnandoquidem de hujusmodi signis imaginibusque quidquam 
explorata cerUque cum fide tradi nequit, uti etiam monitum est ab Enn. ()uir. Viscon- 
tio in Iconografia Homana. Mffano 1310. Vol. II. p. 376. Idem Tab. XIII. dedit 
Virgilii imaginem, quae juvenem repraesentat vultu placido et satis venusto, oculis 
parvis prominentibusqne , sedentem et utraque manu tenentem pugillares indutumque 
pallio et crepidis. Inde autem de genuina ejus forma habituque nihil colligi potest, 
et jure etiam addubitat Vtsconti 1. c. p. 375. N. 1., num recte Grammatici veteres ex 
eo, quod vulgo Parthenias dictus est Maro, de rirginali faciei ejus renusUte con- 
jecturam fecerint, Neque huc vocari potest P. Papinius Sutius, quod scripsit Sylv. 
Libr. V. Carm. 3. v. 63. ad patrem suum : 

Meque hahilus moresque tuos et facta canentcm 
Fors et magniloquo non postliahuisset Ilomcro, 
Tenderet et torvo pietas aequare Maronl 
Qfuo in loco fuerunt qui v. torvus referrent ad Virgilii faciem submsticam , quam 
pntabant apud aequales posterosque fuisse fnmigeratam. Alii aliam tentarunt verbi 

s 

illiuii interpretationem, ut refert C. Barthius in Animadvcrs. VoL I. p. 49«. Mark- 
landus, vir ingeniose audax, „puare autetn, inquit, appellatur torvua Mqro, cui 
molle atque facetum adiiuerunt Musaef Ego potius putaretn docto MaronL" A» 
cuivis correctioni Codicum in vulg. lectione consensus aeque repugnat ac torvi vultus 
Maroni h. 1. obstat magniloquus Homerus: unde discimus, de quavis alia re cogitari 
posse quam de corporis vuJtusque forma. Qui Statii affectatum crispulumque scri-, 
bendi genus bene noverit, is lubenter amplectetur vel Heynii rationem capientis v. 
torvus de severiore carininis argumento, vel cum Forcellinio de vate grandiloquo ex- 
plicabit. Seriori enim aetate illud vocabulum in bonam partem usurpari coeptum est. 
Sic Claudianus de IV. Cons. Honor. v. quatn torva voluptas Frontis et augusti 
majestas grata pudoris: ibiq. v. Gesnerus. Quamvis igitur testis, quiDonato suffra- 
getur, aliunde produci nequeat, tamen non facile cuiquam credibile vidcbitur, quod, 
Heynii suspicax ingenium projecit, omnem Horatiani loci de Virgilio interpretatio-. 
nem conflatam esse ex Donati btis aublestae hdei verbis. At res ipsa ita compaiuU 
est, ut fidem mereatur, cum Virgilius rure natus rusticique filius fuerit, In rustici 
autem filium cadit inaequalis tonsura, toga fluxa et calceus laxus. Et quod Scho- 
liastae in medium proferunt, id vix dubitari potest quin fontem habeat librum de 
Persoius Horatianis, de quo dixi in Comment. de Iarbita Titnagenis Aemulatore 6. 1. 
N. 1. p. 391. Sed erunt fortasse, qui ideo negent apud Horatium de Virgilio cogi- 
tari posse, quod minus aptus dicatur esse ad congressus hominum, quoniam iracun- 
dior sit. Hoc autem vitium quam alienum fuerit a Marone, testis esse perhibetur Do- 
natus, qui c XVU. §.65.» auctore Asconio Pediano, tradit, illum „benignum, cul~ 
toremque omnium bonorum atque eruditorum fuisse, et usque adeo invidiae expertem, 
ut, si quiderudite dictum inspiceret alterius, non minus gauderct, ac si suum fuisset; 
neminem vituperare, laudare bonosi ea luunanitate esse, ut, nisi perversus maxime, 
quisque illum non diligeret modo, sed ainaret." Verum enim vero haec minime inter 
se repugnant. Nam poterat, si quid sentio, talis, qitaletn modo descriptum legirous, 
esse Virgilius, et tamen paullo iracundior dici haberique, utqui dicacium istorum 
hominum ludificationes stomachoso animo vultuque submoroso acciperet et nonnum- 
quam sui doloris existeret punitor. £t quo magis suarum sibi conscius erat virtutum, 
eo molestius ferre debebat dicacem male feriatorum istorum hominum petulantiam. 
Neque a vero abhorret, Yirgilium facile animo excanduisse, cum varia esset valetu- 

dine ct inprinbis cruditate laboraret. Nam, teste Dooato c V. §. to., „pterumque ah 
stomacho et faucibus ac dolore eapitis laborabat: sanguinem etiam saepius rejecit: 
cibi vutique tniniuti. 1 ' Ac ne quis suspicacioris homo aoimi haec quoque a Donato 
conficta esce dicat, excitabo ejus rei testem, qno certiorem ac locupletiorem repe- 
Ipse Horatius io itineris Srundisioi descriptione Libri I. Sat. 5. 

Lusum it Maecenas, dormUum cgo Vtrgiliusque : 

Namque pila lippis inimicum et ludere crudis ; 
ubi Scholiastes Cruq. „se ait lippum, Virgilium autem crudum: laborabat enim sto- 
viachi cruditatc, quod cibum htgestum difficuker concoqueret. " Jam, qui a cruditate 
laborent homines, esse solere, ut Graece dicam, dvoxoiovg xal vnoxoiovs. notissimum 
est. Ergo non mirabunur, Virgilium, quamvis benignum omniumque bonorum et 
eruditorum cultorem, tamen irrisionis de suo cultu habituque nonnumquam impa- 
ttentiorem fuisse. Propterea autem visus est urbanis illis (pJ.oxaXXtorttaraig paullo 
iracundior: quo nomine eum Horatius appellat non tam suum, quam istorum homi- 
num judicium secutus. Id cum non satis animadverlissent Viri Docti, factum esse 



, tantura aoesse scnwes, ut virgiuus h. 1. derideatur, ut contra Mae- 
is ejusque convictores tecte perstringantur. £t si quid acerbi in eo esse credas, 
quod Horatius rideri posse concedot inaequalem amici tonsuram, fluxiorem amictum 
cnlceosque nimis laxos, id, si quid intelligo, Maronem non magis laedere poterat 
quara iste de cruditate jocug. £t vide, quam eximiis compensaverit laudibus, quid- 
quid in his inesset vituperii ! Isti cultus neglectioni opponit singulares animi in? 
geniique virtutes. Ille paulo iracundior amicus et aax^uwv est bonus, ut melior vir 
non alius quisquam: qua laude quid gravius esse poterat ac praestantius? Et, id 
quod magnum hac in caussa momentum habet, eamdem laudem Virgilio impertit 
Libr. I. Sat. 5. v.4i.: 

Pbtius ct Varius Sinuessae Vtrgiliusque 
Occurrunt, animae , quaks neque candidiores 
Terra (ulit neque quis me sit devinctior alter. 
Porro ille est, inquit, tibi amicus: quae laus apprime convenit Virgilio, quem sci- 

arrogantta immuuem. Denique Uli tribuit ingens- mgenium, quod et ipsvm de Vir* 
gilio omni jure praedicari potuisse, netno non intelngit. 

Jam- tingula haec, quae recensuimut, corporis animique lineamenta ubi nulia 
captus opinione praejudicata contemplatus fueris, non poteris quin fateare* libi ex- 
biberi imaginem bominis Poetae Mantuano rimiUimi, in qua exprimenda Horatii 
pectus incaluisse ostcndit orationis per anaphoram nnimatae vigor, qoem felidter 
reddidit Kirchnerus: 

Leicht zum Zorne gereht ist der Freund: nicht gam fur die feinen 
Nasen der IteiUigen Welt: xuin Spott mag reizen des Hauptlma^s f 
Roherer Schnitt; des Gewand's abfliessendes Hangen; des Schuhpaars 
Locheres Schlappern am Fufs. Doch grundgut ist er, dafs ffiemand 
RedlicJier leht: doch ist er dir Freund: doch birgt ein gewalfger 
Geist sich in dieser versdumten Gestalt. 
Singula profecto spirant eum animi candorem affectumque, quo Horatium constat 
per omnem vilam VirgiUo sno deditum fuisse. Atqui haec ipsa animi amorisqne n> 
iracundioMm illum atque incultum amicum testificatio nobis snadet, ut hic de nullo 
alio quam de Foeta Mantuano cogitemus. Denique accedit Horatii in componendo 
hoc carmine consilium. Is quidem eo, quo haec scripsit, tempore semel tantum con- 
venerat Maecenatem et commode quidem admissus , sed nondum receptus erat in ejus 
convictum ac familiaritatem : vid. Comment II. de L. Vario Poeta §. s. p. 9. Cui u» 
quam primum adscriberetur, vehementer optavit. Jam • quo meliits Maecenati, dili* 
genti admodum et percauto in eligendis amicis hoinini, ostenderet, commodum se 
fore candidumtpe familiarem, hoc composuisse mihi videtur carmen, in quo. cum 
nemo sine vitiis nascatur et optiraus ille sit, qui minimis urgetur v. 6S-t hanc velut 
summara familiaritatis convictusque jncundi regulam proponit v. 69. : 
— — — - — Amicus dulcis, ut aequum est, 

Cum mea compenset vitiis bona, pluribus hisce — . . 

Si modo plura mUu sunt — inclinet, amari 
Si volet: hac lege in trutina ponetur eadem. 
(?ui; we tuberibus propriis offendat amicum, 
Pbstulat, ignoscet verrucis Ulius. Aequum est. 

Declaraturus igitur, quatn justuna sit et ad vitae socialis jucunditatem salubre, levi- 
bus amiconnn vitiis ignoscere , praesertim plura si eis sunt bona, per mihi scitum 
videtur, quod persona Virgilii usns est, quo tamquam Ulustri exemplo suam seo- 
tenti.ro connrmaret. In qoo minime verendura ei erat, ne amico noceret. Imme 

natem, quem interdura offensum esse PoeUe Mantuani subrustico cultu et morori- 
tate non temere suspicati sumus. Id antem Horatius sine dubio compertum habebat 
per ipsum VirgiKura , quem credibile est in omici sinn deflevisse, quidquid doloris 
ex istorum faxtrjQiar&y petulantia concepissct. Caeterura Horatins, qui fuit ejus mos, 
a Persio Sat. L v. 116. praeclare descriptus, Virgilii imaginem ita adumbrarit et cir- 
cum praecordia ejus lusit, ut, nisi qoi propius eum nosset, vix quisquam intelli- 
geret, de qoo mortalium hic sermo esset. 

Itaque summam si colligimus ex his, quae disseruimus, id eflectum esse puto, 
ut jam fides Scholiastaruro, illos Horatii versus ad Virgiliura referentium, oeutiquara 
rejicienda esse videatur. Certe multo potior ea habenda erit quam conjectura Bentleji, 
qui roirifico ingenii doctrinaeque artificio usus probare studuit, Horatium hic noo 
tam Virgilium za^w/gfcir, q««n> semetipsnm. Verum, ot concedam, Poetam Ve- 
misinnm fuisse iiasci celerem (I. Epist. 20. v. 25.) inque cullu suo negligenlem (I. 
Epist 1. v. 94. et 104.); tamen nego, eum taro iropudentem esse potuisse, ut, etiamsi 
passim sui animi candorem vitaeque integritatem coliandet, in eo carmine, quo in 
Maecenatis favorem **enire vellet, virura bonum se diccret, quo raeliorem non alium 
quemqiiiim terra tulisset, sibiqne ingenium ingens attrihueret Nam qiiuin Lihr. I. 
Od. 15. v. if). ingctu benignam venain sihi esse ait, neminem practerire potest, qno- 
modo ea verba capienda sint. Opponit enim flnxis divittim rebus sui ingenii opes, 
cisque se contentum multo beatiorem esse significat. Neque, ut hoc addam, Hora- 
tius iucuhntn corpus sihi poterat tribuere. Qui enim habet nigros angusla fronte 
capillos (I. Epist 7. v. 05.), qui est habitu corporis exigui (II. Sat. 3. v. 508. cl. L 
Epist. 20. v. 24.), qui se araico describit pinguem et nitidum bene eurata cute (I. Epist. 
4. v. 15.); ei hercte neqnit dki corpus esse incultum h. e. vestitu et gestu rusticum. 
Tale corpus convenit agricolae fiKo, cui est statura grandis, aquilus color et facics 
rusticana, neutiquam ei, qui teste Suetonio in Vit. Horat. T. III. p. 51. Wf, corporis 
breritate Augusto ansam dedit scrihendis „Vertri autetn mihiwderis, ne tnajores 

UbeUi tui smt, quam ipse «. Sed sitibi ttatura deest, corpusculimt non de*ft;« D* 
nique planum est, Horatttun minws conauUurum suis rebus fuisse, si, quo nondum 
Maecenatis convictoribu» adscriptus esset, tempore tam importuou» exstUuset suaruta 

virtntum jactator. Nara cum omnis arrogantia odiosa est, tum illa ingenii raolestis- 
»ima, ut verissime ait Cicero in Divinat. in Q. Caecilium c. 11. Quarc Bentleji sen- 
tentiam merito rejectam esse censeo jam a Dacerio et nuper ab Heindoriio, et vehe- 
menter miror, Beotlejo denuo adstipulatura esse Tbeod. Schmidium ad Horat. Libr. I. 
Epist. 1. v. $6. T. I. p. 45* Quae enim a Viro doctissimo ad stahiliendam istam sen- 
tentiam citantur Odae Libr. II. 20. et III. 50., eae ant fallor aut cum hoc loco, itbi 
poeta novitius et vix aliquot cognitus Sermonibus, ingens ingenium sibi arrogat, plane 
coroparari nequeunU Postremum breviter commemorabo, quae refert Acron Schoi 
liastes ad v. 31.: „()uidam dicunt de Cacsare hoc dictum esse , quod fluebat ejus sem- 
per toga, id est, non erat semper bcne composita, tt imperite tonsore utcbatur." 
Quod quidem commentum *ilentio praeteris»em , nisi in Jahnii Edit. Horat. p. 253- 
scriptum legissetn : „Spohiius D. Juliuin Caesarem respici docuit." Equidem expuUre 
nequeo, quid Spohntum amicum, cujus Manes pie deveneror, adduxerit, ut veteris 
istius opinionis patrocinium susciperet Non enim credidrrira , eum huc retulisse/Zu- 
xiorem Julii Caesaris cincturam , quam respiciens Sulla optiraate» adraonuisse iertur, 
ut male praecinctum puerum caverent. Nam nihil ut dubitem, num credibile sit, Ho- 
ratium jam a. U. C. 7$$. de Julio Caesare, libertatis publicae oppressore, cum tanto 
amoris admirationisque affectu scripsisse : est bonus, lU melior non alius quis quam etc, 
et ut ne urgeam, sermonem hic non de homine jam pridem mortuo, sed de vivo 
adhuc et praesente esse; quo tandem pacto Julius Caesar dici poterat rusticius tonsus, 
qut circa corporis curam morosior esset, ut non sohun tonderetur diligenter ac rade» 
retur, sed velleretur etiam, ut quidam exprobraverunt} calvitii vero deFormitatem ini- 
quissime ferret, saepe obtrecUtorum jocis obnoxiam expertus. Ideoque et deficien- 
tera capillum revocare a vertice assuerat, et ex omnibus decretis stbi a Senatu popu- 
loque honoribus non aliud aut recepit aut usurpavit libentius quam jus laureae co* 
ronae perpetuo gestandae. Sunt haec verba Suetonii c 45» t quibus, quam vana sit 
ac futilis isU loci Horatiani de Julio Caesare ioterpretatio, satis evinci posse arbitror. 

Sed haec hactenus. Revocanda enim est dispuUtio nostra ad id, cujus caussa, 
ut jam ab initio dictum est, omnem hanc scribendt provinciam susceptmus. Jam no- 

minandi mihi aunt ac commendandi tres illi juveues, qui, legitimum vitae scholasticae 
ac studiorum cursum insigni cum laude et fructu apud nos emensi, hac se ipsi reli- 
giooe obstrinxerunt, ut, priusquam in Academiam Lipsiensem abirent, Moldano, ju- 
ventutis suae yqafinarodtoattxalsi^ , orationibus publicis quasdam eruditionis primitias 
offerrent ac magistris pie valedicerent. Huic autem sollemni Actui, qui didtur, Ora- 
torio praestituimus diem XI. Aprilis, quo die illi inde ab bora ante meridiem nona 
de argumento, quod sibi quisque ad dicendum sumpsit, hoe ordine verba facient: 

CAROLVS ALBERTVS DOBERENZ , Pegaviensis, Latine explicabit caussas, 
quibus factutn sit , ut Augusto imperante populus Romanus tranquillitatem ac salutem 
consequeretur. 

ALBERTVS GROETSCH, Cltemnitiensis, odam nootQemuajv, quam metro Alcaico 
Latine scripsit ad Nicolaunt, Russorum Avxoxedtooa fortiumque Polonorurn Victo- 
rem, recitabit; 

. HERRMANNVS AVGVSTVS SINTENIS, Upsiensis, oratione Latina docebit, 
Graecae et Romanae antiquitatis studiutn nostrorum temporum ratione niagnopere 
commendari. 

Haec ubi a singulis cum gratiarum actione perorata fuerint, eos, traditis morum 
doctrinaeque testimoniis, brevi cum salutatione et admonitione ex nostra disdplina 
dimittam. Quo facto surget praeclarae indolis adolescens et Alumnorum ab boc inde 
tempore Primus, 

ANTONIVS EDVARDVS CLAVSS, Lisnicensis, et, recitato carmine, quod de 
funestis Conradini fatis patrio sermone composuit, amicis illis honorificum disces- 
sum gratulabitur prosperumque vitae academicae decursum apprecabitur. 

His oratoribus ut ne desit auditorum frequentia, sicut optamus, ita omnes Musa- 
rum nostrarum amicos et fautores perofiiciose ac reverenter invitamus. Scr. in Ulustri 
apud Grimam Moldano ipsis Ralend. ApriL clolocccxxxu. 

